
Pàg.  2 


EL  MASNOU 


ALCALDIA 


Acabem  d'aprovar  el  pressupost  tema  cabdal  en  la 
vida  municipal,  i  en  e!  Capítol  d'Inversions  s'han  previst 
201 .360.000  pessetes,  e!  qual  representa  un  esforç 
molt  important  per  al  nostre  ajuntament. 

S'ha  de  tenir  en  compte  que,  a  l'hora  d'elaborar  el 
pressupost  de  l'any  1987  vàrem  tenir  molta  cura,  ja  que 
era  un  any  d'eleccions  i  no  podíem  fer  un  pressupost  que 
hipotequés  l'ajuntament  i  condicionés  a  un  altra  força 
política,  en  el  supòsit  que  els  resultats  electorals  can¬ 
viessin  la  composició  de  l'equip  de  govern  municipal. 

r 

Es  per  això  que  vàrem  fer  un  pressupost  de  transi¬ 
ció,  que  no  afectés  a  ningú  i  que  possibilités  un  bon 
pressupost,  com  s'havia  fet  fins  al  dia  d'avui. 

Ja  sabeu  que  l'ajuntament  de!  Masnou  té,  normal¬ 
ment,  una  càrrega  financera  relativament  baixa,  perquè 
creiem  que  una  bona  administració  ha  de  tenir  un  en¬ 
deutament  baix,  no  anar  al  màxim  que  permet  la  llei,  que 
és  el  25  %,  per  això  nosaltres,  després  de!  pressupost 
d'enguany,  ens  trobem  en  un  14,34  %. 

No  podem  oblidar,  però,  que  un  ajuntament  necessi¬ 
ta  una  taxa  d'endeutament,  per  ta!  de  poder  realitzar 
obres  importants  que,  amb  els  seus  propis  ingressos  no 


podria  dur  a  terme.  Així,  els  ajuntaments  lluitem  per 
aconseguir  una  bona  He  i  de  les  Hisendes  Locals,  perquè 
volem  oferir  el  màxim  de  serveis  als  nostres  ciutadans, 
ens  resta  per  fer  una  tasca  important  en  aquest  sentit, 
per  al  qual  necessitem  molts  diners  i,  com  que  fins  al  dia 
d'avui  la  participació  de  l'Estat  és  baixa,  els  ajuntaments 
hem  de  fer  els  esforços  necessaris  per  ta!  de  superar 
aquesta  situació. 

Aquest  esforç  en  la  inversió  es  traduirà,  enguany,  en 
algunes  obres  tan  importants  per  a  la  nostra  vila,  com 
són:  la  urbanització  dels  carrers  Itàlia,  Paraguai,  Fra. 
Juníper  Serra,  etc.;  l'enllumenat  de  l'avinguda  de  la 
Verge  de!  Pilar;  la  cobertura  de!  Torrent  Roger  de  Flor, 
l'enjardinament  de  la  Plaça  d'Espanya,  etc. 

Explicar  els  objectius  i  la  filosofia  d'un  pressupost, 
es  fa  dificH  des  d'un  article  limitat  a  un  espai  determinat. 
Espero  que,  amb  la  informació  que  trobareu  a  les 
pàgines  interiors,  tindreu  una  valoració  global  de!  que 
pretenem  fer  aquest  any  1988. 

Josep  Azuara 

Alcalde  de!  Masnou 


Us  podem  oferir  ja  en  aquest  número  del  Butlletí  d'Informa¬ 
ció  Municipal  un  avanç  del  programa  de  la  Festa  Major  de  Sant 
Pere,  El  que  aquí  s'indica  és  aproximatiu  i  resumit.  Properament, 
rebreu  a  casa  el  programa  amb  els  actes  i  horaris  complets. 

DIA  23  de  juny 

Arribada  de  la  Flama  del  Canigó  a  la  plaça  Marcel. lina  de 
Monteys,  sardanes  i  revetlla  de  sant  Joan  a  la  plaça 
Ramón  y  Cajal. 

DIA  26  de  Juny 

Concurs  de  Pintura  Ràpida  per  a  tots  els  aficionats  i 
professionals  del  món  de  l'art.  Podeu  consultar  les  bases  a 
l'ajuntament.  Hi  haurà  premis  de  40.000,  i  de  20.000 
pessetes  per  pintures  a  l'oli  i  de  30.000  i  de  1  5.000  per 
pintura  a  l'aquarel.la. 

DIA  28  de  juny 

Correfocs  amb  els  Diables  del  Masnou,  Castell  de  focs 
d'artifici,  sardinada,  i  havaneres  a  la  platja.  Ball  al  recinte 
del  Casino. 

DIA  29  de  juny 

Despertada  amb  la  xaranga  del  País  Basc,  Betijai,  Missa 
Solemne,  Sardanes  i  Concert  amb  l'Orquestra  Maravella. 

Al  vespre  ball  amb  la  mateixa  orquestra. 

DIA  30  de  juny 

Despertada  amb  la  xaranga  Betijai,  al  matí  pallassos  amb 
e!  Clown  del  Pas,  i  a  la  tarda  els  germans  Totó. 

Al  vespre,  actuació  de  Tete  Montoliu  al  Casino, 
acompanyat  de  la  Big  Band  del  Taller  de  Músics. 

DIA  1  de  juliol 

Rodada  de  vehicles  sense  motor,  actuació  dels  Fal¬ 
cons  de  Vilafranca  i  l'actuació  estel, lar  dels  grups  Cimarron 
i  La  Union. 

DIA  2  de  juliol 

Gimkama  infantil,  actuació  de  l'Esbart  Dansaire  del  Vallès. 
Al  vespre  ball  amb  l'orquestra  Galana  i  actuació  del 
ventríloc  Selvin. 


DIA  3  de  juliol 

Trobada  de  Gegants  del  Maresme,  Cursa  ciclista,  ac¬ 
tuació  del  grup  infantil  Bolic-Bullanga  amb  l'espectacle 
"Menja't  una  Cama". 

Al  vespre  actuació  dels  grups  Morriscos  i  Eduard  de  Negri. 

NOTES: 

-  Cada  dia  hi  haurà  nombroses  activitats  esportives. 

-  Els  dies  29  i  30  de  juny  i  1  i  2  de  juliol  hi  haurà  reserva 
de  taules  per  als  balls  en  el  recinte  del  casino. 


-  Els  preus  de  les  entrades  serà: 

Dia  29:  Orquestra  Maravella .  900  ptes. 

Dia  30:  Tete  Montoliu, i  Big  band  . .  600  ptes. 

Dia  1:  Cimarrón  i  La  Unión  .  1.100  ptes. 

Dia  2;  La  Galana  i  Selvin  .  800  ptes. 


LA  COLLA  DE  GEGANTERS  NECESSITA  GENT 

Els  gegants  del  Masnou,  En  Pere  el  Drapaire  i 
N'Eulàlia  Tallacolls  estrenen  vestits  nous  per  sant  Pere. 
La  colla  de  geganters  del  Masnou  us  conviden  a  formar 
part  d'aquesta  família,  amb  la  qual  podreu  fer  nombroses 
sortides  per  tot  Catalunya  i  molts  contactes  amb  gegan¬ 
ters  d'altres  colles. 

Els  nois  i  les  noies  del  Masnou  que  us  ho  volgueu 
passar  bé  portant  gegants,  poseu-vos  en  contacte  amb 
Roger  Ferran,  tel.  555  09  05. 


EDITA:  Ajuntament  del  Masnou 

FOTOS:  Quirse 

IMPRIMEIX:  Llop,  arts  gràfiques 
Itàlia,  30  -  El  Masnou 

CULTURA 


Lliurament  dels  premis  literaris 

GOLETA  I  BERGANTÍ  de  Poesia  i  Narrativa 


El  23  d'abril,  diada  de  Sant  Jordi  es  van 
lliurar,  a  la  Sala  Capitular  d'aquest  Ajunta¬ 
ment,  els  premis  Goleta  i  Bergantí  de  prosa  i 
poesia  amb  participació  de  gairabé  un  cen¬ 
tenar  de  treballs  rebuts  d'arreu  dels  Països 
Catalans. 

En  el  transcurs  de  l'acte,  en  el  qual  va 
assistir  molt  de  públic,  es  recitaren  algunes 
de  les  poesies  dels  guanyadors  amb 
l'acompanyament  de  diverses  composicions 
musicals  a  càrrec  del  violinista  David  Morata, 
qui  al  final  de  l'acte  va  delectar  els  assistents 
amb  una  interpretació  del  Cant  dels  Ocells. 

El  Sr.  Alcalde  va  cloure  l'acte  felicitant 
els  guanyadors  i  agraint  la  presència  dels 
assistents.  La  festa  va  cloure  amb  un  brindis 
de  cava  i  es  va  donar  una  rosa  a  les 
senyores,  tal  com  s'escau  en  la  diada  de 
Sant  Jordi. 

A  continuació  us  oferim  la  llista  dels 
guanyadors  dels  premis  segons  el  veredicte 
aprovat  per  unanimitat  pel  jurat. 


ELS  GUANYADORS  DEL  PREMI  GOLETA  I  BERGANTÍ  D'AQUEST  ANY 


POESIA 


PROSA 

GRUP  A:  1 premi  desert. 

Accèssit.  Lema:  El  Misteri  del  Masnou. 
Autor:  Raquel  Cortés  Ferrer.  El  Masnou. 

GRUP  B:  1 premi  desert. 

Accèssit.  Lema:  Venjança. 

Autor:  Glòria  Besolí  Minguela.  Barcelona. 


GRUP  A:  1 premi. 

Lema:  Si  et  mossega  una  rata,  torna-t'hi. 
Autor:  Núria  Estruch,  del  Col.  P.  Pau  Vila  del 

Papiol.  Barcelona. 

I 

Accèssit.  Lema:  Colom  de  Pau,  forca  del 

vent. 

Autor:  Rosa  M."*  Pihol  Puigmartí,  del 
Col.  P.  Pau  Vila  Papiol.  Barcelona. 


GRUP  B:  1  premi. 

Lema:  Guerau  de  Liost, 

Autor:  Antoni  Oliva.  Barcelona. 

Accèssit.  Lema:  Galiadaina. 

Autora:  Montse  Comerma  Camps,  del  Brull. 

Barcelona. 

GRUP  C:  1.^'  premi.  Lema:  Ainoa. 

Autor:  Montserrat  Llorens  Baulenas,  de 

Manlleu.  Barcelona. 

Accèssit.  Miquel  López  Crespí. 

Palma  de  Mallorca. 


GRUP  C:  1.®^  premi. 

Lema:  Cossima  W  obre  els  moments  del  dia. 
Autor:  Eduard  Carabí  de  Barcelona. 


Servei  Municipal 
de  Català 


EL  MOMENT  DEL  SORTEIG 


Des  d'aquest  Servei  Municipal  de  Català,  com  ja  és 
tradicional  a  la  nostra  Vila,  hem  preparat  un  nou  concurs 
per  celebrar  la  diada  de  Sant  Jordi. 

Quan  es  prepara  un  concurs  o  una  activitat  d'aquesta 
mena  no  se  sap  mai  quina  acollida  pot  tenir.  Sempre  ht 
ha  dubtes  de  si  s'aconseguirà  el  que  es  pretén  i  enguany 
ens  ha  omplert  de  satisfacció  veure  la  participació  que 
hem  tingut. 

Les  980  butlletes  rebudes  ens  demostren  l'interès 
dels  masnovins  que  han  treballat  buscant  i  relacionant 
els  títols  dels  llibres  que  es  demanaven  per  concursar, 
títols  extrets  de  les  obres  més  representatives  del  mon 
literari. 

Podem  dir  que  s'ha  aconseguit  l'objectiu  principal 
que  es  pretenia,  que  era  el  d'acostar-nos  una  mica  més 
en  el  món  del  llibre,  sobretot  en  una  diada  tan  tradicional 
com  sant  Jordi. 

Cada  any  ha  augmentat  el  nombre  de  participants  i 
de  mica  en  mica  hem  anat  avançant  en  el  procés  de 
normalització,  pel  qual,  no  regategem  esforços. 

En  l'acte  del  sorteig  i  davant  de  les  1 05  persones 
que  hi  van  assistir,  es  van  treure  tres  butlletes  que 
corresponien  a  les  següents  persones: 

XAVIER  LEON 

JULIO  CRESPO  MARISTANY 
ALEX  NOVIALES  1  DOMINGO 

HISENDA 


El  pressupost  municipal  per  aquest  any  1988,  que 
puja  un  total  de  805.354.993  pessetes,  l'hem  plantejat 
molt  ajustat  a  les  necessitats  reals  de  la  vila.  Quan  es  fa 
un  pressupost,  es  contemplen  una  sèrie  d'objectius  a 
assolir  i  al  mateix  temps  es  valoren  les  necessitats  prio- 
ritàries  que  calen  a  la  nostra  localitat,  tot  tocant  de 
peus  a  terra  i  ajustant  les  necessitats  a  les  possibilitats. 
Tot  això  s'ha  de  fer  buscant  un  equilibri  entre  els  in¬ 
gressos  i  les  despeses.  Per  poder  gastar  i  invertir,  cal 
tenir  diners  que  només  es  poden  aconseguir  per  dos 
camins:  Augmentant  els  impostos  o  endeutant-nos 
amb  crèdits. 

Els  impostos  i  taxes  municipals  han  augmentat 
aquest  any  d'una  forma  moderada  ja  que  hem  pensat 
que  el  govern  ja  carrega  prou  el  ciutadà.  Pel  que  fa  a 
l'endeutament  hem  d'anar  en  compte  de  no  hipotecar 
els  anys  successius  i  els  propers  consistoris.  Actual¬ 
ment  el  Masnou  té  una  càrrega  financera  del  14,34  %, 
amb  les  noves  inversions  previstes,  com  a  hipòtesi, 
podria  arribar  en  dos  anys  a  un  1  6  %.  En  resum  podem 
dir  que  amb  poca  incidència  sobre  els  impostos  i  una 
oetita  elevació  de  l'endeutament  es  preveu  fer  moltes 
coses. 

Pel  que  fa  al  capítol  d'INGRESSOS,  es  pot  veure  en 
el  resum  que  adjuntem,  que  el  seu  augment  es  basa 
sobretot  en  la  pròpia  dinàmica  del  nostre  municipi,  del 
conjunt  de  la  vila  que  es  mostra  molt  activa.  La  puja 
dels  irtipostos  i  les  taxes  ha  estat  moderada. 


En  DESPESES  pensem  poder  atendre  les  necessi¬ 
tats  primeres  i  indefugibles  com  són  l'administració,  la 
policia,  la  neteja,  manteniment  de  les  escoles,  enllunrie- 
nat  públic,  atencions  culturals  i  esportives,  servéis 
socials,  pagaments  financers  etc. 

Hi  ha  una  sèrie  d'ampliacions  de  les  despeses  que 
canvien  que  siguin  un  pas  important  en  la  millora  de 
serveis.  Hem  previst  una  ampliació  del  servei  de  neteja 
viària  i  de  recollida  d'escombraries  que  representa  un 
augment  de  més  de  1  5  milions  de  pessetes.  Hem  am¬ 
pliat  les  prestacions  de  Sanitat  i  de  l'Oficina  del  Consu¬ 
midor,  així  com  els  serveis  esportius  amb  la  inauguració 
del  nou  gimnàs  i  d'un  rocòdrom  (pared  d'escalada).  Pro¬ 
perament  entrarà  en  funcionament  un  nou  grup  escolar 
i  l'ajuntament,  assumirà  el  manteniment  dels  serveis, 
enllumenat,  calefacció,  etc. 

El  capítol  sisè,  el  d'INVERSIONS,  s'emporta  201 
milions  del  pressupost.  Hi  figuren  importants  obres  que 
per  la  seva  envergadura  poden  durar  més  d'un  exercici. 
Entre  elles  hi  ha  el  Torrent  Vallmora-Roger  de  Flor,  amb 
un  pressupost  de  més  de  60  milions  de  pessetes.  Les 
inversions  previstes  inclouen  la  compra  de  terrenys,  la 
construcció  de  nínxols  al  cementiri,  adquisició  de  vehi¬ 
cles  i  l'ampliació  de  la  casa  consistorial,  entre  altres 
obres.  La  pavimentació  i  enllumenat  de  carrers  es 
financen  amb  Contribucions  Especials  i  el  conjunt  d'o¬ 
bres  i  inversions  compta,  a  més,  amb  les  subvencions 
que  es  preveu  demanar  a  organismes  superiors,  a  fi  de 
suportar  el  cost  més  baix  possible. 


Pressupost  de 


Pressupost  d'INGRESSOS 


Capítol  1 
Capítol  2- 
Capítol  3.- 
Capítol  4.- 
Capítol  6.- 


Personal 

Compra  de  béns  i  serveis 
Interessos 

Tranferències  corrents 
Inversions  reals 
Variació  d'actius  financers 


Capítol  8. 

Capitol  9.-  Variació  de  passius  financers 


265.912.175 

237.940.378 

44.888.180 

22.153.514 

201.360.854 

3.010.000 

30.089.892 


TOTAL...  805.354.993 


Total  Pressupost  ordinari  .  603.994.139 

Total  Pressupost  inversions .  201.360.854 


Capítol  1 .-  Impostos  directes 
Capítol  2.-  Impostos  indirectes 
Capítol  3.-  Taxes  i  altres  ingressos 
Capítol  4.-  Tranferències  corrents 
Capítol  5.-  Ingressos  patrimonials 
Capítol  7.-  Tranferències  de  capital 
Capítol  8.-  Variació  actius  financers 
Capítol  9.-  Variació  passius  financers 


227.000.000 

37.295.491 

265.920.778 

127.977.425 

8.740.000 

26.017.135 

5.160.000 

107.244.164 


Total  Pressupost  General  de  Despeses  805.354.993 


Total  Ingressos  . . .  3805.354.993 


ESTAT  COMPARATIU  DESPESES  PER  AREES  DELS  PRESSUPOSTOS  DE  1987  i  1 988 


URBA-NfSME  Di?*/* 


Vies  PÚBLIQU ES _  1  b , 0 S 


HISEnOA  is, 82  Vt 


personal  Li  lo  V. 


CULTURA  I  ENSENYA^4ENT  SJl  V. 

ESPORTS  I  JOVENTUT 


sanitat  i  ACCÍd  SOCIAL  5,80  '/■ 


GOVERNACio'  fe.?2  V. 


QRQANS  OE  govern  2.24  */■ 


L  MASNOU 


Pàg.  5 


El  nou  pla  d'usos  de  la  platja 
racionalitza  els  serveis  i  els  equipaments 


Amb  el  pla  d'Usos  de  la  platja  del  Masnou  que  s'ha  apro¬ 
vat  aquest  any,  es  pretén  coordjnar  i  racionalitzar  la  instal·la¬ 
ció  de  quioscs  de  begudes  i  altres  serveis  en  el  front  marítim 
de  la  nostra  vila  i,  d'aquesta  manera,  evitar  acumulacions  en 
uns  determinats  llocs. 

El  pla  divideix  la  platja  en  10  sectors,  que  coincideixen 
amb  els  10  passos  subterranis  que  hi  ha  al  llarg  de  la  nostra 
costa.  S'ha  pensat  que  els  serveis  han  d'estar  col·locats  a  prop 
dels  passos,  ja  que  és  el  lloc  per  on  passarà  la  gent  per  accedir 
a  les  platges  i  que,  per  altra  part,  facilita  el  subministrament 
dels  productes  als  quioscs. 

A  cada  zona  s'ha  previst  uns  equipaments,  on  sempre  hi 
haurà  unes  dutxes  i,  si  es  contracta  el  servei,  estaran  comple¬ 
mentades  per  quioscs  de  begudes  i  gelats,  i  una  zona  de  llo¬ 
guer  de  gandules.  Els  quioscs  de  begudes  i  gelats  seran  d'un 
model  homologat  i  triat  per  l'ajuntament  a  fi  d'evitar  el  barra¬ 
quisme  i  males  construccions.  El  model  triat  és  desmontable  i 
acabada  la  temporada  s'haurà  de  treure  i  deixar  la  platja  lliure. 
En  els  quioscs  està  prohibida  la  venda  de  menjar  que  no  sigui 
envasat.  En  les  zones  que  el  MOPU  ha  fet  passos  subterranis 
nous  s'hi  ha  instal·lat  també  noves  dutxes  que  complementa¬ 
ran  les  que  ja  havia  col·locat  l'ajuntament. 

La  zona  10,  que  correspon  al  límit  amb  el  terme  de  Premià 
de  Mar,  és  la  que  s'ha  destinat  a  la  pesca  amb  canya  les  24 
hores  del  dia.  La  resta  de  zones  és  limitada  des  de  les  9  del 
matí  fins  a  les  7  de  la  tarda.  En  aquesta  zona  també  es  podrà 
practicar  la  motonàutica. 

AQUEST  ANY  MÉS  DUTXES  I  MÉS  PASSOS 


PLA  VORAMAR 


1.  I.V·-' 


> A  h. h. . 


EL  SECTOR  TERCIARI  ÉS  LA  BASE  DEL  NOU  PLA 


L'equip  de  govern  municipal  va  presentar  en  el  ple 
del  1  9  d'abril,  l'acord  de  programació  com  a  sòl  urbanit¬ 
zable  del  sector  denominat  Voramar.  Aquest  sector  és  la 
línia  de  front  marítim  que  comprèn  els  terrenys  entre  el 
Torrent  d'en  Gaio  i  el  terme  municipal  de  Premià  de  Mar, 
amb  uns  100  metres  de  profunditat. 

La  programació  prevista  desenvoluparà  aquest 
sector  per  tal  de  complir  les  previsions  del  Pla  General 
d'Ordenació  de  la  Vila  i  es  destinarà  a  serveis  i  a  terciari. 
En  aquests  terrenys,  doncs,  no  és  previst  que  hi  hagi 
habitatges. 

El  tràmit  fet  en  el  ple  de  1  9  d'abril  és  el  pas  previ  a  la 
tramitació  de  totes  les  figures  urbanístiques  per  ordenar 
el  sector,  posant-se  en  pràctica  el  programa  de  l'equip  de 
govern. 


ATENCIÓ 

La  regidoria  d'Obres  i  Urbanisme  recomana  a 
tothom  que  vulgui  comprar  terrenys  o  edificis  al 
Masnou,  que  abans,  passi  a  consultar  al  Departa¬ 
ment  d'Obres  la  situació  urbanística,  a  fi  d'evitar 
sorpreses  desagradables.  Aquest  departament  té 
constància  que  darrerament,  s'han  fet  algunes 
vendes  de  terrenys  amb  la  suposició  que  eren 
edificables,  quan  en  el  pla  General  no  són  enregis¬ 
trats  com  a  tal. 

EL  MASNOU 


VISITA  DEL  PRESIDENT  DE  LA  NOVA  REGENERACIÓ 
DIPUTACIÓ  SR.  MANUEL  ROYES  DE  LES  NOSTRES  PLATGES 


El  president  de  la  Diputació  de  Barcelona,  Manuel  Royes, 
va  visitar  oficialment  la  nostra  vila,  per  exposar  l'abast  i  possi¬ 
bilitats  del  nou  pla  d'ajuts  que,  enguany,  la  Diputació  ha  posat 
en  funcionament  per  als  municipis. 

També  va  visitar,  en  companyia  de  l'alcalde  del  Masnou  i 
altres  autoritats  municipals,  les  obres  de  la  nostra  vila  que  han 
rebut  ajuts  d'aquest  organisme  com  són,  entre  altres  les  de 
l'avinguda  Pau  Casals  i  el  Pavelló  d'Esports. 


El  Ministeri  d'Obres  Públiques  i  Urbanisme,  MOPU,  regene- 
rerà  de  nou  les  platges  del  Masnou  aquest  any,  per  compensar 
les  pèrdues  de  sorra  que  han  ocasionat  els  temporals  de 
l'hivern  passat. 

El  B.O.E.  ha  publicat  un  concurs  per  reposar  la  sorra,  se¬ 
gons  el  qual  les  platges  tornaran  a  estar  a  punt,  com  a  molt 
tard,  el  gener  que  ve.  El  pressupost  d'aquesta  nova  regeneració 
és  de  500  milions  de  pessetes  i  inclou  aportacions  de  sorra  a 
les  platges  del  Masnou,  Premià  de  Mar  i  la  Marbella,  a  Barcelo¬ 
na.  E!  3  de  juny  s'acabava  el  termini  de  presentació  d'ofertes  i 
els  treballs  s'iniciaran  tot  just  es  faci  l'adjudicació.  De  totes  ma¬ 
neres  és  difícil  que  les  platges  recuperin  l'aspecte  de  la  tempo¬ 
rada  passada  abans  de  l'estiu  vistos  els  terminis  d'execució  de 
l'obra. 

La  segona  regeneració  de  les  platges  del  Maresme  sud 
suposarà  una  aportació  de  268  mil  metres  cúbics  de  sorra.  El 
sistema  de  regeneració  està  encara  per  determinar,  però  sem¬ 
bla  que  el  MOPU  s'inclina  per  una  acció  combinada  d'un  petit 
vaixell  dragador,  i  de  maquinària  a  terra,  descartant-se  una 
acció  tan  espectacular  com  la  del  vaixell  Krakeloon  de  l'ante¬ 
rior  regeneració. 

Els  contactes  que  mantenen  el  cap  del  MOPU  a  Catalunya, 
Bernardino  Pardo  i  l'alcalde  de  la  nostra  vila  indiquen  que  dins 
dels  plans  del  MOPU  hi  ha  també  la  construcció  d'un  nou  espi¬ 
gó  a  la  zona  propera  a  la  desembocadura  de  la  riera  d'Alella. 


CONSELL  COMARCAL 
DEL  MARESME 

Dos  membres  del  Consistori  del  Masnou,  formen  part  del 
nou  Consell  Comarcal  del  Maresme.  L'Alcalde  del  Masnou, 
Josep  Azuara,  ho  és  en  representació  de  Convergència  i  Unió, 
amb  el  càrrec  de  Vice-President  2.°'".  El  regidor  Eladi  Torres, 
forma  part  del  Consell  dins  del  grup  socialista.  El  Consell  Co¬ 
marcal  del  Maresme  està  presidit  pel  diputat  i  regidor  de  CIU 
de  l'Ajuntament  de  Mataró,  Ramon  Camp. 


LES  CAMPANYES  DE  PREVENCIÓ 


Organitzar  campanyes  de  prevenció  de  qualsevol  tipus  de  drogode- 
pendència  no  és  una  competència  exclusiva  dels  Ajuntaments,  però  sí 
és  un  deure  envers  la  població  el  qual  intentem  assumir.  El  que  es  pre¬ 
tén  en  aquest  tipus  de  campanya  és  en  primer  lloc,  donar  a  conèixer  el 
problema  real  i  concret  a  la  població,  sense  triomfalismes  ni  amagant 
una  situació  que  avui  per  avui  patim,  sensibilitzant-lo  de  la  seva  existèn¬ 
cia  i  mostrar  quins  són  els  recursos  socials  de  qué  es  disposen,  \  que 
es  poden  posar  a  l'abast  de  qui  ho  demani. 

S'ha  d'intentar  no  caure  mai  en  l'error  de  crear  un  clima  de 
preocupació  o  de  por  ni  tampoc  treure-li  la  importància  que  realment  té 
í  donar-li  l'atenció  que  es  mereixen  amb  fermesa. 

Tenint  en  compte  aquestes  premises,  l'Ajuntament  del  Masnou, 
intenta  portar  a  terme  tres  tipus  de  campanyes  que  tracten  les  drogode- 
pendències  tant  l'alcohol  com  el  tabac  i  el  que  coneixem  com  a  droga 
pròpiament  dita. 

ALCOHOLÈMIA 

La  campanya  la  porten  a  terme  l'Associació  d'Alcohòlics  Anònims  amb 
el  suport  i  la  col·laboració  de  l'Ajuntament. 

La  tasca  d'aquesta  Associació  és  explicar  en  una  conferència  públi¬ 
ca,  feta  pels  mateixos  ex-alcohòlics  de  quina  manera  varen  arribar  a  ser 
dependents  totalment  de  la  seva  droga  i  de  quina  forma  va  influir-hi  en 
les  seves  vides  particulars  i  professionals,  i  com  han  aconseguit  supe¬ 
rar-ho  gràcies  a  la  integració  per  voluntat  pròpia  en  l'Associació. 

Es  el  segon  any  consecutiu  que  es  porten  a  terme  aquestes  confe 
rències  i  l'última  va  tenir  lloc  el  proppassat  dia  1  3  de  maig. 

La  nostra  intenció  és  mantenir  una  continuïtat  d'aquestes 
campanyes. 

TABAC 

Per  segon  any  consecutiu,  l'Ajuntament  del  Masnou  dintre  dels  pro¬ 
pers  mesos  d'octubre  o  novembre,  es  tornarà  a  fer  les  conferències  per 
deixar  de  fumar,  a  càrrec  de  membres  de  la  "Lliga  Internacional  de  la 
Temperància"  i  que  consisteixen  en  teràpies  de  grup,  amb  una  durada 
de  cinc  dies  i  un  posterior  seguiment  a  determinar. 

CAMPANYA  DE  PREVENCIÓ  DE  DROGODEPENDÈNCIA 

Dintre  del  proper  mes  de  juny  es  durà  a  terme  una  campanya  de 
prevenció  de  la  drogodependència  confeccionada  per  les  Associacions 
de  Veïns  i  el  Departament  de  Benestar  Social  de  l'Ajuntament.  Constarà 
de  tres  conferències  a  càrrec  de  tècnics  especialistes  en  la  matèria  i 
Associacions  vinculades  i  sensibilitzades  amb  el  problema. 


CAMPANYES  DE  SALUT  PUBLICA 

Per  últim  podríem  dividir  les  campanyes  de  prevenció  i  educació 
sanitària  que  porta  a  terme  l'equip  mèdic  escolar  a  les  escoles,  que 
inclouen  les  accions  següents: 

-  revisions  escolars  (segons  les  directrius  del  Departament  de  Sanitat 
de  la  Generalitat  de  Catalunya)  als  alumnes  de  1 5.®  i  8.^  d'EGB  de 
totes  les  escoles. 

-  Aplicació  de  la  prova  de  la  tuberculina  als  alumnes  de  1  d'EGB. 

-  Control  sistemàtic  de  vacunacions  (exigència  del  carnet  quan  accedei¬ 
xin  a  EGB. 

-  Control  de  fluoració  (mitjançant  glopeigs  quinzenals  com  a  mesura 
profilàctica  de  prevenció  de  càries,  d'acord  amb  el  programa  establert 
pel  Departament  de  Sanitat  de  la  Generalitat). 

-  Fitxes  de  control  sobre  els  accidents  escolars. 

-  Conferències,  tant  als  alumnes  com  als  pares  i  als  mestres. 

Des  del  curs  anterior,  l'esmentat  programa  s'ha  ampliat  a  les  guar¬ 
deries  amb  ta  finalitat  d'un  control  i  prevenció  des  de  la  primera  infàn¬ 
cia,  i  adaptat  a  l'edat  d'aquests  infants. 


CASAL  D'ESTIU 

Durant  el  mes  de  juliol,  i  repartit  en  dues  quinzenes,  s'han  organit¬ 
zat  uns  casals  d'estiu,  per  a  tots  els  nens  del  nostre  poble,  en  edats 
compreses  entre  els  6  i  els  1 4  anys. 

Les  activitats  d’aquests  Casals  d'estiu  es  portaran  a  terme  en  ei 
Polisportiu  Municipal,  on  es  combinarà  l'esport  i  l'esplai  perquè  els  nens 
del  Masnou  puguin  gaudir  d'una  animació  diferent  durant  l'època  es¬ 
tiuenca. 

Les  activitats  que  s'hi  faran  són: 

ESPORTIVES:  natació  (diàriament),  basquetbol,  handbol  i  futbol  sala. 

D'ESPLAI:  rítmica,  manualitats  i  recreació  (jocs,  ping-pong). 

L'horari  serà  de  dilluns  a  divendres,  de  9  a  1  del  migdia. 

La  finalitat  de  l'esplai  és  la  recreació,  a  més  de  millorar  les  relacions 
entre  els  nens. 

Les  inscripcions  començaran  a  partir  del  mes  de  juny. 

Per  a  més  informació  dirigiu-vos  al  Departament  de  Benestar  Social 
de  l'Ajuntament. 


EL  MASNOU 

OMIC 

ADQUIRIR  UN  HABITATGE 


Oficina 
Municipal 
d'Informació 
al  Consumidor 

El  Masnou 


Iniciarem  avui  un  seguit  d'informacions  sobre  l'habitatge,  tant  pel 
que  fa  a  la  compra  com  ai  lloguer,  tenint  en  compte  que  es  tracta  d'un 
problema  comú  que  afecta  a  tothom,  que  té  una  gran  importància  i  que 
de  vegades  no  se  li  dóna  tota  l'atenció  que  requereix.  No  podem  oblidar 
que  la  compra  o  el  lloguer  d'un  habitatge  és  possiblement  per  a  moltes 
persones  l'adquisició  més  onerosa  que  pot  fer  i  és  per  això  que  hem  de 
ser  molt  conscients  del  que  es  fa,  assabentant-nos  prèviament  de  totes 
les  qüestions  que  puguin  afectar  la  nostra  futura  llar. 

Fet  l'anterior  preàmbul  passarem  a  parlar  de  l'aspecte  més  usual 
d  adquisició  que  és  el  de  l'habitatge  per  construir.  Aquí  ens  trobem  ja 
amb  la  figura  del  promotor,  el  qual  pot  oferir  als  futurs  propietaris,  diver¬ 
sos  sistemes  per  portar  endavant  la  construcció  i  venda.  Un  d'ells  pot 
ser  el  que  el  futur  comprador  passi  a  formar  part  d'una  Societat  Coope¬ 
rativa  de  construcció.  Hi  ha  altres  sistemes  d'accés  a  la  propietat,  però 
no  existeix  una  regulació  concreta  i  clara  que  pugui  oferir  al  comprador 
una  informació  suficient.  De  totes  maneres,  sigui  quin  sigui  el  mètode 
adoptat  per  la  compra-venda,  s'han  de  clarificar  molt  bé  totes  les  qües¬ 
tions.  La  redacció  del  contracte  hauria  d'exigir-se  que  estés  redactat  de 
forma  concreta,  clara  i  senzilla,  amb  un  màxim  d'informació,  amb  lliura¬ 
ment  de  documentació  annexa  com  per  exemple  plànols  i  memòria  des¬ 
criptiva  de  la  futura  construcció  amb  les  instal·lacions  de  què  constarà, 
per  exemple  els  endolls  de  cada  cambra,  el  tipus  dels  sanitaris,  els  alica- 
tats,  la  qualitat  de  les  rajoles  del  terra,  etc.,  garantia  dels  materials  de 
construcció  i  dels  seus  acabats  i  el  que  és  més  important  el  sistema  de 
pagament  les  condicions,  i  terminis  de  lliurament  de  la  construcció 
amb  la  seva  data  límit,  amb  exigència  de  clàusula  de  penalització  si 
no  es  compleixen  els  terminis  establerts. 

També,  i  en  el  present  cas  d'habitatges  en  construcció,  és  conve¬ 
nient  assabentar-se  de  com  està  inscrit  el  solar  en  el  Registre  de  la 
Propietat,  de  si  disposa  del  permís  municipal  i  si  s'ajusta  la  construcció 
al  projecte  original. 

EL  CONTRACTE  DE  COMPRA-VENDA 

En  el  moment  que  el  comprador  i  el  venedor  estipulen  les  condi¬ 
cions  en  què  va  a  fer-se  la  venda,  també  el  consumidor  per  ignorància  o 
pura  desídia  es  troba  en  condicions  de  desigualtat. 

Per  la  redacció  del  contracte,  normalment  entre  el  comprador  i  el 
venedor  hi  intervé  un  agent  de  la  propietat  inmobiliaria  (API)  i  finalment 
un  notari.  Aquest  contracte,  en  la  pràctica,  es  porta  a  terme  en  dos 
temps,  en  el  primer,  en  el  que  el  venedor  i  el  comprador  signen  un  docu¬ 
ment  que  és  una  promesa  de  venda  i  els  obliga  un  davant  de  l'altre.  En 
un  segon  temps,  es  tracta  de  la  signatura  d'un  contracte  definitiu 
davant  del  Notari  que  és  l'acte  autèntic  necessari. 

Per  la  compra  d'un  habitatge  és  imprescindible  saber  si  és  de  pro¬ 
tecció  oficial  o  no,  perquè  en  la  protecció  oficial,  el  seu  preu  de  venda  ve 
establert  pels  mòduls  que  surten  publicats  en  el  B.O.E.,  això  vol  dir  que 
el  comprador  ha  d'assabentar-se  de  si  el  que  li  demanen  és  el  que 
legalment  està  autoritzat  segons  els  barems  aplicables  en  cada  cas.  És 
necessari  que  l'usuari  s'informi  davant  de  ta  Direcció  Genera!  d'Arquitec¬ 
tura  i  Habitatge  de  la  Generalitat. 

Si  es  tracta  de  compra  d'habitatges  lliures  lògicament  un  acord 
entre  comprador  i  venedor. 

VICIS  DE  CONSTRUCCIÓ 

Un  dels  problemes  més  freqüents  que  tenen  els  compradors  d'habi¬ 
tatges  són  els  defectes  de  construcció,  defectes  que  són  molt  difícils  de 
veure  en  el  moment  de  la  compra  però  que  van  sorgint  a  mesura  que 
passa  el  temps.  Aquestes  deficiències  es  consideren  legalment  "viciós 
ocultos"  i  solen  ser  deguts  a  deficiències  dels  materials  que  s'han  utilit¬ 
zat  en  la  seva  construcció. 


CAL  MIRAR  MOLT  ABANS  DE  DECIDIR-SE 

La  nostra  legislació  és  clara  quan  l'article  1591  del  vigent  Codi  Civil 
diu  que  "el  contratista  de  un  edificio  que  se  arruinase  por  viciós  de 
construcción  responde  de  tos  danos  y  perjuicios  si  la  ruina  tuviera  lugar 
dentro  de  diez  anos,  contados  desde  que  concluyó  la  construcción, 
igual  responsabilidad,  y  por  el  mismo  tiempo,  tendra  el  arquitecto  que  la 
dirigiese  si  se  debe  la  ruina  a  vicio  del  suelo  o  de  la  dirección..." 

Encara  que  aquesta  responsabilitat  està  contemplada  en  la  nostra 
legislació,  tal  com  s'ha  esmentat,  la  seva  aplicació  es  fa  difícil  perquè 
l'usuari  es  veu  obligat  a  presentar  la  corresponent  demanda  judicial  da¬ 
vant  dels  jutjats  competents  amb  tots  els  problemes  que  això  comporta 
de  l'accés  de  l'usuari  a  la  justícia  (designació  d'advocats  i  procuradors, 
justícia  lenta,  despesa  econòmica  important,  etc.). 

A  part  d'això,  generalment,  és  necessari  un  informe  pericial  d'un 
tècnic  competent  i  cal  tenir  en  compte  que  moltes  vegades  algunes 
empreses  constructores  neixen  per  edificar  una  obra  determinada  i 
després,  desapareixen. 

En  el  proper  butlletí  es  parlarà  de  la  legislació  vigent  sobre  aquesta 
matèria  i  del  contracte  de  lloguer. 


'  ■  Lví ■  I  ’ !  ■  -i"? 


NOTA 

S'informa  al  públic  en  general  que  l'Ofici¬ 
na  Municipal  d'Informació  al  Consumidor  ha 
estat  traslladada  al  Passatge  Marià  Rossell, 
núm.  5,  telf.  555  86  86  (al  costat  de  l'Ajunta¬ 
ment),  on  seran  igualment  ateses  totes  les 
consultes  els  dilluns,  dimecres  i  divendres 
de  9  a  2  del  migdia.  Es  convenient  abans  de 
desplaçar-se  concretar  l'entrevista  per 
telèfon  sempre  que  sigui  possible. 


TAMBÉ  CAL  MIRAR  EL  SOLAR  AL  REGISTRE 

ESPORTS 


NECROLÒGIQUES 


NOU  GIMNÀS  AL  PAVELLÓ 

MES  DE  FEBRER 

Sra.  Rosa  Sala  Grané 

Sr.  Niceto  Pasamonte  Escudero 

Sr.  José  Alonso  Baquero 

Sra.  Antònia  Cot  Molins 

Sra.  Enriqueta  Pumpidó  Ros 

Sr.  Josep  Ricard  Carbonell  Tremolosa 

Sr.  Simón  Corominas  Sala 

Sra.  Maria  Bertràn  Paré 

Sr.  Angel  Oliveras  Faura 

Sra.  Generosa  Campurlanes  Abentin 


MES  DE  MARC 

Sra.  Concepción  Ribas  Peris 
Sr.  Antonio  Palomas  Reixachs 
Sr.  Francisco  Hidalgo  Fernandez 
Sra.  Ramona  Gonzalez  Nebreda 
Sra.  Dolores  Ramos  Moreno 
Sra.  Florència  Martinez  Navarro 
Sra.  Isabel  Jimenez  Serrano 


El  dia  26  de  març,  coincidint  amb  el  5.®  aniversari  del  Pavelló 
d'Esports,  es  va  inaugurar  la  nova  instal·lació  del  gimnàs  i  el  rocò- 
drom.  El  gimnàs  té  100  m^  en  el  qual  s'hi  fa,  sobretot,  musculació  i 
manteniment  físic. 


Sr.  Alfredo  Rovira  Bassi 


La  instal·lació  es  farà  servir  per  a  la  preparació  física  dels  inte¬ 
grants  dels  clubs  esportius  de  la  vila. 

El  gimnàs  podrà  ser  utilitzat  també,  per  qualsevol  vilatà  que  vulgui 
estar  en  forma.  Les  persones  que  hi  estiguin  interessades  cal  que 
s'apuntin  al  Polisportiu,  on  un  monitor,  els  farà  un  programa  individua¬ 
litzat  segons  les  necessitats.  De  moment  1 70  persones  ja  usen 
aquest  nou  equipament. 

El  rocòdrom  és  una  paret  especialment  preparada  per  poder  fer 
escalada  urbana.  S'ha  construït  amb  la  col·laboració  del  Centre  Excur¬ 
sionista  del  Masnou,  principal  usuari  de  la  instal·lació. 


MES  D'ABRIL 

Sr.  Joan  Sanjaume  Benavent 
Sra.  Leonor  Guerrero  Medina 
Sra.  M.^  Josefa  Mediavilla  Leiro 
Sr.  Santiago  Sanz  Canal 


Guia  Telefònica 

Serveis  públics  generals 

Ajuntament  (oficines)  . 

Serveis  de  Manteniment,  Escombraries 

i  Neteja  de  carrers  . 

Placa  Mercat . 

Correus  i  Telègrafs . . 

Notaries  .  555  80  1 1  - 

Serveis  d'aigües  . 

FECSA  . 

»  . 

Hidroelèctrica  . 

Catalana  de  Gas  . . 

Telefònica  . 

Oficina  Mun.  del  Consumidor  . 

Jutjat  de  Pau  . 

Serveis  Mortuoris . 


555  06  00 

555  09  02 
555  10  35 
555  09  96 
555  90  1  1 
555  13  07 
555  31  00 
555  35  16 
751  03  05 
310  63  04 
798  07  00 
555  86  86 
555  07  1  3 
555  09  61 


Urgències 


Ambulàncies . 

***•¥§  m  m  4  9  t 

Centre  d'Urgències  S.S . 

Lloc  de  socors . 

à 

Policia  Municipal  . .  092 

Guàrdia  Civil  . 

Bombers  de  Badalona . 

Taxis  . 


555  21  21 
555  70  61 
555  18  20 
i  555  22  44 
555  02  53 
380  00  80 
555  03  18 


Horari  de  visites  de  l'Equip  de  Govern  de 
l'Ajuntament  del  Masnou 

Governació  i  Serveis  Municipals: 

Sr.  Marià  Aran 
Dijous  de  1  9  a  20  hores 

Cultura,  Ensenyament,  Joventut  i  Esports: 

Sra,  Anna  M.^  Mora 

Dimecres  i  Divendres  de  1  2  a  1  4  hores 

Hisenda: 

Sr.  Josep  Puig 

Dilluns,  Dimecres  i  Divendres  de  10  a  12  hores 

Obres  i  Urbanisme: 

Sr.  Pere  Rossell 

Dilluns  i  Dimecres  de  10a  12  hores 

Serveis  Socials: 

Srta.  Assumpta  Vilar 
Dimarts  d'1 1  a  12  hores 

Sanitat  i  Benestar  Social: 

Srta.  Núria  Toran 
Dimarts  de  1  8  a  20  hores 

Obres  Municipals: 

Sr.  Manuel  Martínez 

Dilluns  i  Dimecres  de  10a  12  hores 


Per  demanar  una  entrevista  s'ha  de  concretar 
hora  amb  antelació,  trucant  al  telèfon:  555  06  00.. 


